alexandrainst/scandi-wiki huggingface dataset:
Struten fyrstasjon

Struten fyrstasjon er eit fyr som ligg på ein liten holme i Oslofjorden sør for Hankø i Fredrikstad kommune i Viken. Rett vest for fyret ligg Nøtterøy og Tjøme. 

Fyret bestod av ein fyrbygning med lite lykterom på toppen av huset og vart bygd i 1907. Då fyret vart automatisert i 1985 vart fyrlykta plassert på ei søyle sørvest for huset. 

Sjømannforeiningar i Fredrikstad og Sarpsborg søkte om å få sett ut eit fyr på Struten i 1886, men fekk avslag. I staden vart det i 1901 sett ut ein orgelbøye like nord for Struten. I 1904 forliste barken «Sir John Lawrence» ved Struten og mannskapet på 13 omkom. Det vart då reist nytt krav om fyr på holmen og denne gongen fekk dei godkjenning. Fyret bestod av ein fyrbygning med lite lykterom på toppen av huset og vart bygd i 1907. Då fyret vart automatisert i 1985 vart fyrlykta plassert på ei søyle sørvest for huset. 

Under den andre verdskrigen bygde tyskarane tre kanonstillingar rundt fyrhuset, men desse vart aldri teke i bruk.

Sjå òg 
 Fyr i Noreg
 Fyrstasjonar i drift i Noreg

Kjelder 
 
 
 Strutens historie

Fyr i Viken
Byggverk i Fredrikstad
Samferdsle i Fredrikstad
Strømtangen fyrstasjon

Sjå òg Strømtangen fyrstasjon i Kragerø

Strømtangen fyrstasjon er eit fyr som ligg ytst i skjergarden heilt sør i Fredrikstad kommune i Oslofjorden. Tidlegare høyrte fyret til Onsøy kommune. Fyret kom i drift 20. september 1859.

Strømsund ligg mellom holmen som fyret står på og fastlandet. Sjølve fyrlykta står i dag på ei eiga søyle sør for fyrhuset. Det gamle lykthuset står i det sørastlege hjørnet av fyrhuset. 

Det står ein heilautomatisk vêrstasjon frå Meteorologisk Institutt ved fyret.

Klima

Sjå òg 
Fyr i Noreg
Fyrstasjonar i drift i Noreg

Kjelder 

Strutens historie

Fyr i Viken
Byggverk i Fredrikstad
Samferdsle i Fredrikstad
Vêrstasjonar i Noreg
Skipingar i 1859
Gullholmen fyrstasjon

Gullholmen fyrstasjon eller Guldholmen fyrstasjon er eit fyr som ligg på ein liten holme i Oslofjorden i Moss kommune i Viken. I dag består fyret av eit 8 meter høgt glasfibertårn, føre den gamle fyrbygningen. 

Gamle Guldholmen fyrstasjon kom i drift 15. september 1894. Fyret fekk elektrisk straum i 1930 og rett før 1940 vart fyrbeteninga utvida med ein fyrbetjent. Fyrstasjonen vart automatisert i 1984 og fyret vart erstatta med ei fyrlykt som står føre fyrbygningen. 

I 1989 vart Guldholmen fyr formelt overdratt frå Kystverket til Direktoratet for naturfovaltning og same året vart det skrive leigekontrakt mellom dei nye eigarane og stiftinga Gamle Guldholmen Fyr. Stiftinga vart oppretta for å drive vedlikehald og bevaring av det nedlagde fyranlegget på grunn av kulturhistorisk verdi, samt legge tilrette nye aktivitetar i bygningane. I dag vert det derfor drive utleige av den gamle fyrbygningen.

Sjå òg 
 Fyr i Noreg
 Fyrstasjonar i drift i Noreg

Kjelder 
 
 Gullholmen.no 
 Lighthousedepot

Fyr i Viken
Byggverk i Moss
Samferdsle i Moss
Steilene fyrstasjon

Steilene fyrstasjon eller Fyrsteilene fyrstasjon er eit fyr som ligg på øya Fyrsteilene i Oslofjorden. vest for Nesoddlandet i Nesodden kommune i Viken fylke. Fyrsteilene høyrer til øygruppa Steilene. Fyret vart oppretta i 1837 og avfolka og automatiser i 1984. Det vart då bygd ei ny fyrlykt like ved den gamle fyrbygningen. 

I dag er fyret eigd av Kystverket og vert leigd av Oslofjordens Friluftsråd, som driv utleige av fyrvaktarbygningen som fritidshus.

Sjå òg 
 Fyr i Noreg
 Fyrstasjonar i drift i Noreg

Kjelder 
 
 

Fyr i Viken
Byggverk i Nesodden
Samferdsle i Nesodden
Heggholmen fyrstasjon

Heggholmen fyrstasjon er eit fyr på Heggholmen inst i Oslofjorden. 
Fyrstasjonen har ei hjørnelykt som er bygd på hjørnet av ein trebygning. På taket av bygningen er eit tårn med tåkeklokke og nautofon. 

Fyrbygningen er bygd i sveitsarstil og skil seg frå dei fleste andre trefyra i landet. Fyret er derfor freda etter lov om kulturminne.

Sjå òg 
 Fyr i Noreg
 Fyrstasjonar i drift i Noreg

Kjelder

Bakgrunnsstoff 

Fyr i Oslo
Freda bygg i Oslo
Kulturminne i Oslo
Dyna fyrstasjon

Dyna fyrstasjon er eit kjent landemerke i hamnemiljøet i Oslo og husar i dag ein restaurant. Fyret ligg mellom Bygdøy og Nakkholmen i Indre Oslofjord.

Historie 
Skjeret vart overdratt frå Staten Christiania Havnevæsen med formålet om å bygge eit fyrtårn i 1873. Fyrbygningen vart oppført i 1874. Den første tida var fyret utstyrt med eit fast kvitt lys og ei tåkeklokke. I 1928 vart fyrlyset elektrisk og klokka vart erstatta med ein nautofon. Heile fyret vart automatisert i 1956 og samstundes vart fyrvokterstillinga inndratt. Seinare vart huset overlate til Oslo Froskemannskole og dei fekk i oppdrag å vedlikehalde bygningsmassen. Sidan 1992 har fyret vore nytta til selskapslokale og restaurantdrift.

Sjå òg 
 Fyr i Noreg
 Fyrstasjonar i drift i Noreg

Kjelder 
 Denne artikkelen bygger på «Dyna fyr» frå , den 30. september 2008. 
  oppgav desse kjeldene: 
 Haugholt, Karl (red.): «De hundre år : festskrift for Selskapet til «Bygdø Vel»», 1972 	
 Artikkel på Oslosurf.com

Bakgrunnsstoff 

Fyr i Oslo
Bygdøy
Kulturminne i Oslo
Byggverk ferdigstilt i 1874
1874 i Noreg
Kavringen fyr

Kavringen fyr ligg på søndre Kavringdynge i Indre Oslofjord. Fyrtårnet vart bygd i 1892 og vart gjort elektrisk i 1932. Fyret vart pussa opp i 1937 og 1977. 

I samband med 1000 års jubileet til Oslo kunne alle innbyggjarane sende inn helsingar til framtida. Brev og kort og andre gjenstandar vart plassert i ein boks som vart gassa og sterilisert slik at han skal halde i 1000 år. Denne kapselen vert bevart inne i Kavringen fyr.

Sjå òg 
 Kavringen

Sjå òg 
 Fyr i Noreg
 Fyrstasjonar i drift i Noreg

Kjelder

Bakgrunnsstoff 

Fyr i Oslo
Kulturminne i Oslo
Digerudgrunnen fyrstasjon

Digerudgrunnen fyrstasjon var eit fyr som låg på ein liten holme på austsida av Oslofjorden, om lag 1,5 km sørvest for Fagerstrand i Frogn kommune i Viken fylke. 

Fyret vart reist i 1871, men den gamle fyrbygningen vart riven i 1975 og erstatta av eit lykthus. I 1941 kom det hengebru ut til fyret og om lag på same tid vart det bygd ny bustad og uthus på land. 

I juni 2008 vart både lykthuset og fundamentet til den gamle bygningen fjerna av Kystverket.

Sjå òg 
 Fyr i Noreg
 Fyrstasjonar i drift i Noreg

Kjelder 
 
 
 fyr.no - nyheter

Fyr i Viken
Samferdsle i Frogn
Byggverk i Frogn
1871 i Noreg
Skipingar i 1871
Nedleggingar i 2008
Tangen i Stange

Tangen er ein tettstad i Stange kommune i Innlandet. Staden har  og ligg 13 km sørom kommunesenteret Stangebyen.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Bakgrunnsstoff 
 Eldre fototgrafi frå Tangen på nettstaden til Nasjonalbiblioteket

Geografi i Stange
Tettstader i Innlandet
Jønsrud

Jønsrud, også kalla Heimdal, er ei bygd og tidlegare tettstad i Løten kommune i Innlandet fylke. Staden ligg 7,5 km frå kommunesenteret Løten.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Løten
Bygder i Innlandet
Utgåtte tettstader
Brenneriroa

Brenneriroa er ein tettstad i Løten kommune i Innlandet fylke. Staden har  og ligg tre km frå kommunesenteret Løten. 
Løten kyrkje ligg ved tettstaden. 
Det gjer også Løiten Brænderi og Løiten Lys.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Løten
Tettstader i Innlandet
Klevbakken

Klevbakken er ein tettstad i Løten kommune i Innlandet fylke. Staden har  og ligg ved Rokoelva, like sørom Ådalsbruk.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Løten
Tettstader i Innlandet
Ådalsbruk

Ådalsbruk er ein tettstad og ein gammal industristad i Løten kommune i Innlandet fylke. Staden har .Det har vore jarnbanestasjon på Ådalsbruk sidan 1862, og Rørosbanen går gjennom staden. Staden har også eigen skule, Ådalsbruk skole.

Ådalsbruk var rundt 1900 ein av dei største industristadene mellom Oslo og Trondheim, med jarnstøyperiet Aadals Brug Jernstøberi & Mekaniske Verksted (skipa 1842) og Klevfos Cellulose & Papirfabrikk (skipa 1888), begge lagt ved Svartelva. Aadals Brug brann ned i 1928, medan papirfabrikken vart nedlagd i 1976. 

Klevfoss Industrimuseum ligg ved Ådalsbruk, og nyttar lokala til papirfabrikken. I samarbeid med Norsk skogmuseum opna Løten kommune i 2012 eit Munch-senter på Klevfoss industrimuseum. Edvard Munch blei fødd på Engelaug Østre i Ådalsbruk, og Munch-senteret syner fram tilknytinga Munch hadde til Ådalsbruk.

Kjelder 

 Denne artikkelen bygger på «Ådalsbruk» frå , den 30. september 2008. 

Geografi i Løten
Tettstader i Innlandet
Slemsrud

Slemsrud er ein tettstad i Hamar kommune i Innlandet fylke. Staden har  og ligg elleve km nordaust for Hamar sentrum.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Hamar
Tettstader i Innlandet
Kvål i Ringsaker

Kvål, eller Kvalfeltet, er eit bustadfelt og ein tidlegare tettstad i Ringsaker kommune i Innlandet. Staden ligg seks km frå Brumunddal sentrum.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Ringsaker
Busetnader i Innlandet
Utgåtte tettstader
Mesnali

Mesnali er ein tettstad i Ringsaker kommune i Innlandet. Staden har  og ligg mellom innsjøane Nord-Mesna og Sør-Mesna, kring fire mil frå Brumunddal sentrum.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Bakgrunnsstoff 
 Eldre fotografi frå Mesnali på nettstaden til Nasjonalbiblioteket

Geografi i Ringsaker
Tettstader i Innlandet
Kylstad

Kylstad er ein tettstad i Ringsaker kommune i Innlandet. Staden har  og ligg seks km austom Brumunddal sentrum.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Ringsaker
Tettstader i Innlandet
Nydal

Nydal er ein tettbygd stad og tidlegare tettstad i Ringsaker kommune i Innlandet. 1. januar 2013 vart staden slått saman med tettstaden Hamar.
Staden ligg 7 km søraust for Brumunddal sentrum.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Ringsaker
Busetnader i Innlandet
Utgåtte tettstader
Moelv

Moelv er ein tettstad i Ringsaker kommune i Innlandet. Staden har  og ligg 18 km frå Brumunddal sentrum, og 27 km frå Lillehammer.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Ringsaker
Tettstader i Innlandet
Byar i Innlandet
Ekstremvêret Dyre

Ekstremvêret Dyre var eit ekstremvêr som råka områda frå Møre og Romsdal til Nordland 6. desember 2003 med kraftig vind. Det andre ekstremvêret på berre tre dagar og berre fire dagar seinare, den 10. desember kom ekstremvêret Edda til same områda. Ekstremvarselet som vart sendt ut gjaldt full storm frå Møre og Romsdal og i Trøndelag. 

Mange hurtigbåtar og ferjer vart innstilt under stormen og hurtigbåten «Thorolf Kveldulfsøn» fekk større skadar i skroget då han vart slengt på land.

Kraftigast vind

Fotnotar

Sjå òg 
 Ekstremvêr i Noreg

Dyre
Hendingar i 2003
2003 i Noreg
Nikolaj Bukharin

Nikolaj Ivanovitsj Bukharin () var ein russisk kommunist og sovjetisk politikar. Bukharin var ein av dei fremsta leiarane for bolsjevikpartiet, av Lenin kalla «heile partiets favoritt». Han var også ein marxistisk teoretikar, og mange av bøkene og skriftene hans har blitt omsette til andre språk. På slutten av 1920-talet leidde Bukharin den sovjetiske "høgreopposisjonen" mot Stalin, saman med blant andre fagforeiningsleiaren Mikhail Tomskij. Bukharin blei dømd og avretta i 1938 under Moskvaprosessane. 

Bukharin blei bolsjevik under revolusjonen i 1905. Etter at han blei arrestert av politiet, fór han utanlands og heldt fram med den politiske aktiviteten sin der. Etter februarrevolusjonen i 1917 vende han tilbake til Russland og var aktiv i den bolsjevikiske oktoberrevolusjonen same året. Han blei snart sjefredaktør for avisa Pravda, og dermed ein framståande partimedlem. Han hadde store voner om den kommande verdsrevolusjonen, og heldt utover 1920-talet fram med dette internasjonale engasjementet i Komintern, der han var leiar i åra 1927-29.

Frå å ha vore heller kompromisslaus og på venstresida i partiet, blei han etter dei negative erfaringane med «krigskommunismen» under borgarkrigen ein av dei fremste talspersonane for «Den nye økonomiske politikken», NEP. Det var blant anna på grunn av dette engasjementet på partiet sin høgre fløy at Bukharin kom i konflikt med Stalin i 1928. Den sistnemnde hadde da slått inn på ein ultra-venstrekurs. Alt året etter fekk Stalin avsett Bukharin frå verva i Komintern, Pravda og sentralkomiteen. I 1937 blei han ekskludert frå partiet, og han blei arrestert og avretta i 1938. 

Bukharin var ein framståande marxistisk teoretikar, og han fekk utgitt ei mengd innflytelsesrike verk på dette området. Han fekk ryet sitt gjenoppretta under det reformvennlege klimaet som rådde i Sovjetunionen på 1980-talet.

Kjelder 
 Denne artikkelen bygger på «Nikolai Bukharin» frå , den 1. oktober 2008. 
 

Sovjetiske politikarar
Kommunistiske politikarar
NEP

NEP (Ny økonomisk politikk) er ei nemning på den økonomiske politikken som blei ført i Sovjetunionen frå 1921 til slutten av 1920-talet. Politikken blei innleidd under Vladimir Lenin si tid som leiar og var ein slags blandingsøkonomi. Etter Josef Stalin tok makta, blei ein rein kommandoøkonomi innført. 

Under NEP fekk bøndene selje ein viss del av avlingane sine på ein fri marknad, og resten blei distribuert av staten. Private handelsmenn kalla "NEP-menn" dreiv handel med diverse varer. Samtidig var dei store bankane og tungindustrien, det Lenin kalla "kommandohøgdene" i økonomien, statlege. Det same gjaldt import, der det var statleg monopol. 

Det kom òg til å bli utvikla eit visst elitesjikt av leiande funksjonærar under NEP. Dette sjiktet blei det leiande i samfunnet så lenge Sovjetunionen fanst.

NEP legaliserte produksjon for forteneste og privateigdom i forbruksvareproduksjonen, og batt samtidig bøndene til systemet med den "naturalskatten" dei skulle betale. Med dette var problemet "sosialistisk marknadsøkonomi" eller blandingsøkonomi berørt, eit problem som oppstod i og med at kommunistane sigra i eitt enkelt land, som attpåtil var tilbakeliggjande, i staden for at det blei ein verdsrevousjon med dei utvikla industrilanda i brodden.

Kulturen 

I NEP-perioden var det ein ein massiv alfabetiseringkampanje i landet, for å lære alle, både kvinner og menn, vaksne og barn, å lese og å skrive. 

Frå starten blei elles radikale forfattarar og kunstnarar aksepterte sjølv om dei ikkje var på partilinja i alle spørsmål. Forfattarar som Vladimir Majakovskij, Sergej Jesenin og Maxim Gorkij blei såleis aksepterte og løna av staten. Målaren Marc Chagall prøvde å samarbeide med regimet til å begynne med, men kom på kant med det etter kvart, og emigrerte. Alt i 1922 blei ei rekkje leiande russiske intellektuelle utviste, mellom dei filosofen Nikolaj Berdjajev. Likevel var kulturlivet generelt relativt fritt samanlikna med stoda etter at NEP var avløyst av stalinismen.

Bukharin og NEP 

Nikolaj Bukharin hadde opphavleg berre motvillig godtatt NEP. Men i 1925 endra han syn. Han skildra i boka Vegen til sosialismen NEP som ein nødvendig omveg mot målet. Han sa på den 16. partikongressen blant anna: «Eg gjentar at den nødvendige krigspolitikken måtte føre til fall i produksjonen men at no når det politiske målet er nådd, makta vår er befesta (---) og hegemoniet til arbeidarklassen er eit sikkert faktum, da er det di meir nødvendig å sette produktiviteten fremst for å byggje opp dette herredømmet.»

Bøndene skulle kunne bestemme over produksjon og pris på jordbruksvarer sjølve, meinte Bukharin. Omfordelinga som var nødvendig for å byggje opp industrien kunne ein få til via skattane. 

Ein sein renessanse hadde samfunnsmodellen til Bukharin under perestrojkaen til Mikhail Gorbatsjov. Da blei dette synet sett på som eit historisk alternativ.

Kjelder 
 Denne artikkelen bygger på «NEP» frå , den 1. oktober 2008. 
 
Dessutan tilføyingar frå bl.a. tyskspråkleg wikipedia, art. Neue Ökonomische Politik.

Sovjetisk økonomi
Sovjetisk historie
1920-åra
Matblom

Matblomar er blomar brukte til mat som råvare, pynt eller smakstilsettar. Blomar kan brukast til matlaging like etter at dei er plukka eller etter oppbevaring gjennom tørking, frysing, kandisering eller lagring i olje. Dei kan brukast til drikkar, salat, supper, dessertar og i hovudretter.

Fleire blomar er lenge blitt brukte til å laga te, til dømes hibiskus og krysantemum.

I tillegg til det ein kan kalla typiske blomar, som gjerne er små, fargerike og skjøre, finst det nokre blomar som er så matfulle at dei er kjende som grønsaker, som artisjokk, blomkål og brokkoli.

Vanlege matblomar 
 Fiol (Viola), blomar
 Blomkarse (Tropaeolum), blomar
 Daglilje (Hemerocallis), blom og knoppar
 Graslauk (Allium schoenoprasum)
 Hibiskus (Hibiscus), blomar
 Kløver (Trifolium)
 Krysantemum (flower)
 Løvetann (Taraxacum officinale), blom og knoppar
 Ringblom (Calendula officinalis), kronblad utan kvit del
 Roser (Rosa), kronblad utan kvit del
 Solsikke (Helianthus annuus), blom og knoppar
 Sitrusblomar
 Kaprifol (Lonicera/Caprifolium), blomar
 Sjasmin (Jasminum), blomar
 Stemorsblom (Viola x Wittrockiana), blomar
 Syrin (Syringa), blomar
 Tusenfryd (Bellis perennis), berre kronblad
 Agurkurt (Borago officinalis)

Kjelder 
 Denne artikkelen bygger på «Edible flowers» frå , den 1. oktober 2008.

Bakgrunnsstoff 

 
Blomar
Blomar
Ekstremvêret Edda

Ekstremvêret Edda var eit ekstremvêr som råka Nord-Helgeland og Sør-Troms 10. og 11. desember 2003, som det tredje ekstremvêret som råka denne regionen på berre ei veke. Det gav full storm i desse områda og sterk storm i Lofoten.

Fleire hurtigbåtar og ferjer vart innstilt under stormen og fleire flyavgangar vart kansellerte.. E6 over Saltfjellet vart stengd. Sju menneske vart skadd då ein rutebuss på veg til Tromsø frå Alta blåste av vegen i Lyngen. 

Langs kysten av Nordland vart det observert signifikant bølgjehøgd opp mot 12 meter.

Kraftigast vind 
Kraftigast vind mellom 10. desember kl. 14 og 12. desember kl. 08.

Sjå òg 
 Ekstremvêr i Noreg

Kjelder 

Edda
Hendingar i 2003
2003 i Noreg
Ekstremvêret Finn

Ekstremvêret Finn var eit ekstremvêr som råka områda frå Nordmøre og Vesterålen 22. desember 2004 og var det einaste ekstremvêret i landet dette året. Det vart varsla full storm langs heile strekninga. 

Vindstyrken vart ikkje så høg som skal til for å varsle ekstremvêr, men uvêret førte likevel til innstilte hurtigbåtar og ferjer, samt store forseinkingar for flytrafikken. Fleire fjellovergangar vart stengde og ved Bodø køyrte ein buss av vegen på glatt føre.. I Namsos tok vinden takplater på ein garasje.

Kraftigast vind 
Kraftigast vind mellom 22. desember kl. 01 og 23. desember kl. 01. Områda frå Nordhordland til Troms fekk opp i full storm i denne perioden.

Sjå òg 
 Ekstremvêr i Noreg

Kjelder 

Finn
Hendingar i 2004
2004 i Noreg
Kålslekta

Kålslekta (Brassica) er ei planteslekt i krossblomfamilien som omfattar rundt 40 artar.
Slekta inneheld fleire kulturplantar, som kål, raps, nepe, rybs, blomkål og brokkoli.

Plantane i kålslekta kjem frå Europa og Asia, mange frå middelhavslanda. Dei er høge urter med blåaktige, delvis stengelomfattande blad og ofte gule blomar. Dei har lang, trinn skulpe med mange runde frø.

Kjelder

Bakgrunnsstoff

krossblomfamilien
Elle tåkeklokke

Elle tåkeklokke er ei tåkeklokke på austsida av Oslofjorden, sør for Drøbak. Tåkeklokka vart oppretta i 1911 og teke ut or drift i 1983. Ho ligg i Frogn kommune, som òg har ei anna tåkeklokke innanfor kommunegrensene, Søndre Langåra tåkeklokke, som ligg på øya Søndre Langåra nord for Drøbak.

Klokketårnet er i tre og bygd i sveitserstil, og er stort sett teke vare på slik som det vart bygd. Både sjølve klokka og drivverk er intakt. Klokka klemta samanhengande når tåka låg, drive av eit urverk som måtte dragast opp med jamne mellomrom.

Då tåkeklokka både har fyrhistorisk og arkitektonisk verde som kulturminne, er ho freda etter lova om kulturminne.

Sjå òg 
Fyr i Noreg

Kjelder 

Fyr i Viken
Samferdsle i Frogn
Byggverk i Frogn
Freda bygg i Viken
Kulturminne i Frogn
Søndre Langåra tåkeklokke

Søndre Langåra tåkeklokke er ei tåkeklokke som ligg på øya Søndre Langåra sør i Indre Oslofjord. Tåkeklokka, som no er freda, vart oppretta i 1896, og er bygd inn i eit frittståande tårn bygd i sveitsarstil, utan å ha vore knytt til eit fyr. 

Tårnklokka var den einaste bemanna tåkeklokka i landet, med eit bustadhus for mannskapet i nærleiken av tåkeklokka, og er stort sett teke vare på slik ho vart bygd. Både fyrhistorisk og arkitektonisk har Søndre Langåra tåkeklokke stort verde, og er difor freda etter lov om kulturminne.

Langs Oslofjorden i Frogn kommune ligg det òg ei anna tåkeklokke, Elle tåkeklokke, som vart bygd i 1911, lagd ned i 1983, freda i 1997 etter lova om kulturminne, og som no er eigd av Follo Museum.

Sjå òg 
Fyr i Noreg

Bakgrunnsstoff
 «Søndre Langåra tåkeklokke» frå Norsk Fyrhistorisk Forening
 
 Internettsidene til Kystled Oslofjorden; om leige av bustadshuset på Søndre Langåra tåkeklokke til feriebruk.

Fyr i Viken
Samferdsle i Frogn
Byggverk i Frogn
Freda bygg i Viken
Kulturminne i Frogn
Brumunddal

Brumunddal er ein tettstad og kommunesenteret i Ringsaker kommune i Innlandet med . Tettstaden ligg på begge sider av elva Brumunda, litt ovanfor utløpet i Mjøsa, og har vakse fram som tettstad etter at jernbanen vart opna i 1894. Brumunddal ligg om lag 15 km nordvest for Hamar.

Brumunddal har atskilleg industri med tilknyting til jord- og skogbruk, særleg trevare- og næringsmiddelindustri. Brumunddal er eit servicesentrum for store delar av Ringsaker, med særleg vekt på tenesteyting overfor landbrukssektoren. Brumunddal kyrkje vart innvigd i 1965.

Brumunddølar 
Bjørn Hatterud, forfattar

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Bakgrunnsstoff 
 Eldre fotografi frå Brumunddal på nettstaden til Nasjonalbiblioteket

Geografi i Ringsaker
Tettstader i Innlandet
Byar i Innlandet 
Kommunesenter i Innlandet
Roverud

Roverud er ein tettstad i Kongsvinger kommune i Hedmark i Innlandet fylke. Staden har  og ligg ved Glomma ti km nordom Kongsvinger sentrum. 
Solørbanen går gjennom Roverud.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Bakgrunnsstoff 
 Eldre fototgrafi frå Roverud på nettstaden til Nasjonalbiblioteker

Geografi i Kongsvinger
Tettstader i Innlandet
Filtvet fyrstasjon

Filtvet fyrstasjon er eit fyr på Hurumlandet på vestsida av Oslofjorden ved innseglinga til Oslo. 

Den gamle fyrbygningen er i tre og tidlegare var lykta plassert i gavlen på huset og fyrstasjonen hadde ei tåkeklokke i eit tårn på taket. Fyrstasjonen vart avfolka i 1985 og ei fyrlykt plassert føre fyrbygningen har sidan den gong erstatta fyrdrifta. 

Som eit gammalt og ein god representant for dei små trefyra har fyret fyrhistorisk verdi og er freda etter lov om kulturminne. Det opphavlege linse- og klippapparatet er bevart.

Sjå òg 
 Fyr i Noreg
 Fyrstasjonar i drift i Noreg

Kjelder

Bakgrunnsstoff 
 Filtvet fyrs venner
 

Fyr i Viken
Museum i Asker
Samferdsle i Asker
Kulturminne i Asker
Freda bygg i Viken
Fyr ferdigstilt i 1840
Ingeberg

Ingeberg er ein tettstad i Hamar kommune i Innlandet. Staden har  og er eit bustadområde 7 km nordaust for Hamar sentrum.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Hamar
Tettstader i Innlandet
Medfjordbåen fyr

Medfjordbåen fyr ligg på ein båe, eit undervasskjer, midt i Oslofjorden i Tønsberg kommune i Vestfold og Telemark fylke. Fyret står utanfor Slagentangen.

Sjå òg 
 Fyr i Noreg

Kjelder 
 

Fyr i Vestfold og Telemark
Samferdsle i Tønsberg
Byggverk i Tønsberg
Oslofjorden
Neskollen

Neskollen er ein tettstad i Nes kommune i Viken. Staden har  og ligg ved grensa til Ullensaker kommune, ti kilometers køyring vestom kommunesenteret Årnes. Neskollen er eit nyare bustadområde. Barneskulen Neskollen skole vart opna i 2000.

Riksveg 2 går nordom Neskollen.

Kjelder 

 Nettstaden til Nes kommune 
 SSB: «Tettsteder og sentrumssoner. 1. januar 2005. Akershus og Oslo»

Geografi i Nes
Tettstader i Viken